Qoyalar ostida yashashni istaysizmi?

Ispaniyaning Kadis viloyatidagi Setenil de las Bodegas deb nomalnuvchi shahar bugungi kunda sayyohlarni o’ziga jalb qiluvchi maskanlardan biriga aylangan.

 Qoyalar ostida yashashni istaysizmi?
Xo‘sh, ushbu shaharning qaysi xususiyati sayyohlarning e’tiborini qozona oldi ekan?
Aholisi 3000 kishidan tashkil topgan Setenil de las Bodegas shahri Ispaniyadagi Rio Trejo deb nomlangan daryo sohilidagi tog‘ daralarida joylashgan. Uning o‘ziga xos xususiyati bir paytlar daryo yuvib hosil qilgan daralarda aholi tomonidan uylar qurilib, yashab kelinayotgani deyish mumkin. Suratlarga e’tibor bersangiz, barcha uylar xavfsizlik nuqtai nazaridan o‘ta xavfli joyda, ya’ni qoyalar yonida yoki ulaning tagida qurilgan. Ushbu hududda 15 asrdan buyon aholi istiqomat qiladi va ba’zi uylar mana shu asrlarda bunyod etilgan.

 3000 aholi mana shunday uylarda bexavotir yashaydi
Shahar aholisi asosan olivya yog’i, asal, murabbo yetishtirish va sotish orqali hayot kechiradi. Aytishlariga qaraganda, ushbu hududdagi restoran va oshxonlarda tayyorlanadigan taomlar ham mazasi jihatidan Ispaniyadagi eng zo‘r restoranlar bilan bahslasha olar ekan. Quyida sizga Setenil de las Bodegasdagi uylarning suratlarini taqdim etamiz.
Xo'sh, siz ham shunday uylarda yashashni istaysizmi?